अटलजी के तस्वीर के सामने जलाया दीप, लिया संकल्प
भास्कर संवाददाता | बुरहानपुर
जनपद पंचायत सभागृह में शनिवार को सुशासन दिवस में निर्धारित मापदंडों के पालन करने का संकल्प लिया गया। सुशासन दिवस के दूसरे दिन हुए कार्यक्रम में सभी ने अटलजी की तस्वीर के सामने दीपक जलाया।
शनिवार सुबह 11.30 बजे सुशासन दिवस मनाने जनप्रतिनिधि और अफसर-कर्मचारी जमा हुए। जनपद पंचायत अध्यक्ष किशोर पाटील ने सभी को सुशासन का महत्व बताया। अफसर-कर्मचारियों सहित जनप्रतिनिधियों को मापदंडों की विशेषता बताई। उन्होंने कहा पूर्व प्रधानमंत्री अटलबिहारी वाजपेयी ने सुशासन में मापदंड निर्धारित किए हैं। भाजपा के लिए उनका जन्मदिन सुशासन दिवस है। कार्यक्रम में जनपद सदस्य नामदेव महाजन, प्रतिनिधि ईश्वर पवार, डॉ. फिरोज बेग, नायब तहसीलदार दिवाकर सुलिया सहित तहसील और जनपद के अफसर-कर्मचारी मौजूद थे। संचालन अतिरिक्त कार्यक्रम अधिकारी मुकेश चौहान ने किया।
जनपद पंचायत में सुशासन दिवस की शपथ दिलाई गई।
hin_Deva bho_Deva hin_Deva hin_Deva hin_Deva